คือจริงๆต้องกินยาคุมแผงใหม่ในวันอาทิตย์ แต่กินผิดไปกินเร็วกว่า 1 วันคือวันเสาร์ แต่ในวันเสาร์กินเป็นเม็ดของชื่อวันอาทิตย์ในแผง 21 เม็ด 1.ควรกินต่อไปตามปกติเลยคือวันอาทิตย์กินเม็ดของวันจันทร์และต่อไปเรื่อยๆหรือตรงกินให้ตรงตามชื่อวัน 2.กินไม่ตรงตามขื่อวันมีผลอะไรมั้ยคะ
สวัสดีค่ะ การใช้ยาคุมกำเนิดแบบแผงรายเดือนนั้นจะมีประสิทธิภาพสูงมาก ในการป้องกันการตั้งครรภ์ หากได้กินอย่างถูกต้อง คือกินทุกวันติดต่อกันจนหมดแผงในกรณีนี้แนะนำก็ให้กินต่อไปตามปกติ นั่นคือวันอาทิตย์ก็กินเม็ดของวันจันทร์ต่อไปเรื่อยๆทุกวันไม่หยุด การมีชื่อวันของยาคุมอาจจะเพื่อให้นับรอบเดือนได้ง่ายขึ้น และเพื่อความง่ายต่อการเช็กว่าลืมกินเม็ดใดไปหรือไม่ แต่หากเริ่มกินไม่ตรงไปแล้ว สามารถกินยาในแผงต่อไปตามปกติ ไม่จำเป็นต้องตรงวันที่ระบุบนแผงค่ะควรสังเกตรอบเดือนอีกครั้ง เมื่อยาคุมหมดแผง รอบเดือนควรมาภายใน 7 วัน หากยังไม่มา ให้ซื้อชุดตรวจครรภ์ทางปัสสาวะมาตรวจให้แน่ใจก่อนว่าไม่ตั้งครรภ์ค่อยเริ่มยาแผงถัดไปค่ะ